
Acatistul Sfântului sfinţit mucenic Pangratie, episcopul Taorminei - 
Italia 
(9 februarie/9 iulie) 


Sfântul sfințit mucenic Pangratie, episcopul Taorminei (9 februarie/0 iulie): 


https://www.academia.edu/43853779/Sf% C3% A?2ntul sfin % C8 9% 9Bit mucenic Pangratie 
episcopul Taorminei 9 februarie 9 iulie 


https://archive.org/details/sf.-pangratie 


https://www.slideshare.net/slideshow/sf-pangratie-249941564/249941564 


2 5 e 


XP PP 2 0 E IE IP 3 3 5 E IE II IE E E XX 
Xp PP PP 0 E IE IP IP 3 E E IE II IE E XXX 


Ar De Dr dr dr de Dr dr d Dr Dr dr dr De de dr dr A de dr dr A A 


Ar fe de dr De dr de Dr De dr Dr Dr De de dr De de Dr dr e De de dr fr A d 


XP PP 2 0 E IE 3 IP IP 3 3 IE IE II E E E XX 


Materiale despre Sfântul sfinţit mucenic Pangratie, episcopul Taorminei: 


https://independent.academia.edu/emystea/Sf-sfin % C8 % 9Bit-muc-Pangratie, Laormina-(9- 


feb-9-iul) 
https://archive.org/details/Osteaemy?query=Pangratie 


https://www.slideshare.net/steaemy 1/search_my_uploads?type=&new=&aq=Pansratie 


&&& 


Sfântul mucenic Pangratie stinge mărturiile mincinoase, arată dreptatea și adevărul, 
aduce bunăstare materială şi sănătate trupului şi sufletului. 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, fa- 
că-se voia Ta precum în cer aşa şi pe pământ. Pâinea noastră cea spre fiinţă dă- 
ne-0 nouă astăzi. Și ne iartă nouă greşalele noastre, precum şi noi iertăm gre- 
şiților noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Tropar, glasul 4: Şi părtaş obiceiurilor şi următor scaunelor apostolilor fiind, lu- 
crare ai aflat, de Dumnezeu insuflate, spre suirea privirii la cele înalte. Pentru 
aceasta, cuvântul adevărului drept învățând şi cu credinţa răbdând până la sânge 
Sfințite mucenice Pangratie, roagă-te lui Hristos Dumnezeu să mântuiască sufletele 
noastre. 


Condac, glasul 4: Arătatu-te-ai ca o stea luminoasă, Sfinte mucenice Pangratie şi 
al fost sfințit pătimitor pentru Hristos, înaintea căruia stând acum, roagă-te pentru 
cei ce te cinstesc pe tine, fericite. 


Condacul 1 

De copil ai fost binecuvântat să auzi cu urechile tale predicile Mântuitorului no- 
stru lisus Hristos în Ierusalim, Sfinte mucenice Pangratie, iar acum viețuieşti în Rai 
cu Cel care te-a chemat să Îi slujești până la moarte. Știind că ai îndrăzneală la tro- 
nul Sfintei Treimi, te rugăm şi noi să ne ajuţi şi cu mulțumiri te slăvim: Bucură-te, 
Sfinţite mucenic Pangratie, aducător de biruinţă şi grabnic ajutător! 


Icosul 1 

Îngerii din Ceruri s-au bucurat văzând credinţa ta nestrămutată, Sfinte mucenic 
Pangratie, fiind una cu Domnul Hristos în inimă şi în cuget. Te chemăm să mijlo- 
ceşti şi pentru noi la Dumnezeu să aibă milă de sufletele noastre și te lăudăm: 
Bucură-te, propovăduind Sfânta Treime; 

Bucură-te, vestind cu tărie Cuvântul lui Dumnezeu; 

Bucură-te, arând cu înţelepciune inimile aride; 

Bucură-te, arătându-le cu adevărat roditoare prin credinţă; 

Bucură-te, alungând duhurile rele; 

Bucură-te, vas curat plin de puterea Duhului Sfânt; 

Bucură-te, luminând ca un sfeşnic întunericul închinăru la idoli; 

Bucură-te, dărămând capiștile idoleşti şi construind biserici; 

Bucură-te, întunecând năvălirile tuturor demonilor; 

Bucură-te, vărsându-ţi sângele pentru Domnul Hristos; 

Bucură-te, Sfinţite mucenic Pangratie, aducător de biruinţă şi grabnic ajutător! 

Condacul 2 

Trăind în vremea când Domnul lisus Hristos propovăduia pe pământ, părinții tăi s- 
au dus şi ei din Antiohia la Ierusalim să Îl audă vorbind, Sfinte Pangratie, şi te-au 
luat cu ei. Acolo s-au botezat și apoi s-au întors, vieţuind în pace până la săvârşirea 
lor, iar tu sfinte ai rămas apoi în casa părintească, slăvindu-L pe Dumnezeu: A/i- 
luia! 


Icosul 2 

După Înălţarea Domnului nostru isus Hristos la cer, apostolul Petru care propo- 
văduia cuvântul lui Dumnezeu în cetăți a venit și în părțile Pontului, iar tu Sfinte 
mucenice Pangratie l-ai primit cu dragoste ca pe un apostol al Mântuitorului Hri- 
stos şi l-ai odihnit cu toți ai lui, apoi Sfântul apostol Petru i-a botezat pe toți ai ca- 
sei tale, iar noi te chemăm: 

Bucură-te, că ţi-ai împărțit toată averea săracilor şi robilor; 

Bucură-te, că ai învăţat dreapta credinţă de la marele apostol; 

Bucură-te, că acesta te-a trimis să duci cuvântul lui Dumnezeu în Apus; 

Bucură-te, că ai fost martor la multe minuni făcute de Sfântul Petru în Antiohia; 
Bucură-te, că ai fost încredinţat prin aceasta de puterea lui Dumnezeu; 

Bucură-te, că te-ai hotărât să urmezi până la moarte Domnului Hristos; 

Bucură-te, că ai lăsat în urmă toate cele pământești; 

Bucură-te, că ai plecat pe mare spre Sicilia; 

Bucură-te, făcând această călătorie ca semn al despărțirii tale de lumea vremelnică; 
Bucură-te, că inima ta ardea doar pentru Dumnezeu; 

Bucură-te, Sfinţite mucenic Pangratie, aducător de biruinţă şi grabnic ajutător! 


Condacul 3 

Ajungând în părțile Siciliei în cetatea Taormina, ai găsit o capiște idolească ce fu- 
sese construită pe mormântul unui copil, Sfinte mucenice Pangratie, iar păgânii se 
închinau unui zeu Falcon aducându-i jerfte de oameni şi de animale. Dar tu ai făcut 
rugăciune, sfinte, iar Dumnezeu a ascultat cererea ta că s-a făcut zgomot mare şi s- 
au arătat mulțime de diavoli în formă de corbi şi vulturi, care au răpit capiștea şi 
idolul şi l-au aruncat în mare, iar tu I-ai mulțumit lui Dumnezeu: Aliluia! 


Icosul 3 

Auzind despre aceasta, Bonifatie ighemonul cetăţii a dorit să afle mai multe despre 
tine, Sfinte mucenice Pangratie, vrând să cunoască un asemenea om cinstit și 
având inima doritoare de a auzi mai multe despre Domnul Hristos. Când ighe- 
monul venit la tine, Sfinte Pangratie, te-a găsit îmbrăcat cu sfintele veşminte, şe- 
zând pe scaun şi având înaintea ta icoana Domnului Hristos și Sfânta Cruce, a că- 
zut la picioarele tale şi ţi s-a închinat, iar noi te lăudăm: 

Bucură-te, că acesta a văzut slava dumnezeiască de care erai înconjurat; 
Bucură-te, că Bonifatie a strigat: "Mare este Dumnezeul creştinilor! Cred în Tine 
Iisuse Hristoase, Dumnezeul cel adevărat!” 

Bucură-te, că i-ai poruncit să se apropie de tine; 

Bucură-te, că el nu a putut din cauza focului dimprejurul tău; 

Bucură-te, că ai cunoscut că acesta vedea slava Duhului Sfânt; 

Bucură-te, că te-ai dezbrăcat de veşmintele preoțești care erau pricina văpăii; 
Bucură-te, că Bonifatie ţi-a construit biserică în 30 de zile; 

Bucură-te, că acolo ai săvârşit Sfintele Liturghii; 

Bucură-te, împărtăşindu-i pe cei botezați cu Sfintele Taine; 

Bucură-te, făcând apoi masă îmbelşugată cu toţi; 

Bucură-te, Sfinţite mucenic Pangratie, aducător de biruinţă şi grabnic ajutător! 


Condacul 4 

Dar în cetate era tulburare mare, Sfinte mucenice Pangratie, că închinătorii la idoli 
îi cereau ighemonului socoteala pentru capiştea lor cea distrusă. Acesta le-a spus să 
cerceteze de nu cumva a venit un Dumnezeu mai puternic în cetate, iar ei au între- 
bat pe demonul Lison care le-a zis că Dumnezeu care a făcut cerul și pământul este 
acum în cetate, că a trimis sabie de foc şi sabie ca de fulger asupra lor şi ei demonii 
nu mai au nici o putere. Ne închinăm purtării de grijă a Domnului Hristos și Îi stri- 
găm: Aliluia! 


Icosul 4 

Nefericiţii închinători la idoli au făcut vrăjile lor, trăgând la sorţi numele ighemo- 
nului ca prin jertfă de sânge să îmbuneze idolii, Sfinte Pangratie. Bonifatie a aler- 
gat speriat la tine, iar tu sfinte i-ai zis: ”Fiule, du-te şi să nu te temi de nimic, că 
mâine voi veni la jertfă împreună cu tine şi atunci toți veţi vedea puterea lui Hri- 
stos”. Ne bucurăm și te lăudăm: 

Bucură-te, că ai făcut rugăciune din biserică la ceasul al nouălea din noapte; 
Bucură-te, că Dumnezeu a prăbuşit iar toți idolii din capiște; 

Bucură-te, că păgânii te-au văzut în uşa bisericii îmbrăcat în veşminte; 

Bucură-te, că ai gonit întunericul nopții cu semnul Sfintei Cruci şi li s-a deschis 
ochiu păgânilor; 

Bucură-te, că ei te-au văzut ca un Înger adevărat al lui Dumnezeu; 

Bucură-te, că diavolul nu 1-a lăsat să creadă în Hristos; 

Bucură-te, că le-ai zis că le arăţi puterea lui Dumnezeu când vor încerca să îl jer- 
fească pe Bonifatie; 

Bucură-te, că ai venit la locul jerfei arătând ca o văpaie de foc; 

Bucură-te, că ai dezlegat legăturile lui Bonifatie cu semnul Sfintei Cruci; 
Bucură-te, că ai omorât şi şarpele demonului, cel care bea sângele jertfelor; 

Bucură-te, Sfinţite mucenic Pangratie, aducător de biruinţă şi grabnic ajutător! 


Condacul 5 

Văzând nişte minuni prea slăvite ca acestea, oamenii au strigat: „Mare este Dum- 
nezeul lui Pangratie!”, au distrus toate capiştele şi au sfărâmat idolii, apoi au primit 
Sfântul botez de la tine, Sfinte Pangratie, căci în ziua aceea s-au botezat peste 100. 
000 de oameni, care toți se închinau lui Dumnezeu: Aliluia! 


Icosul 5 

S-a făcut mare bucurie în cetate în ziua aceea, botezându-se și cei din cetățile dim- 
prejur, iar tu sfinte le-ai citit Evanghelia şi le-a dat poveţe de viață cinstită. Noi te 
chemăm şi te slăvim: 

Bucură-te, că toţi auziseră de facerile tale de bine; 

Bucură-te, că tămăduiai șchiopi, orbi, slăbănogi, idropici, îndrăciți şi alți neputin- 
CIOŞI; 

Bucură-te, că a venit la tine şi o femeie, preoteasa idolilor; 

Bucură-te, că aceasta cu vicleşug ţi-a cerut să o vindeci de lepră, spunând că va 
crede în Hristos; 

Bucură-te, vindecând-o cu semnul Sfintei Cruci; 

Bucură-te, dar ea L-a hulit apoi pe Dumnezeu; 

Bucură-te, că atunci Dumnezeu 1-a dat boala îndoit; 

Bucură-te, că ea, chinuindu-se, a cerut milă; 

Bucură-te, că ai tămăduit-o ştiind că ea crede cu tot sufletul în Dumnezeu; 
Bucură-te, sfătuind-o să renunţe la averi pământești, botezând-o şi făcând-o diaco- 
niță; 

Bucură-te, Sfinţite mucenic Pangratie, aducător de biruinţă şi grabnic ajutător! 


Condacul 6 

Ai botezat mulțime de oameni, slujind apoi Sfânta Liturghie ca să-i împărtășești, 
Sfinte mucenic Pangratie. Când ai ridicat în sus Sfintele Taine, biserica s-a deschis 
deasupra şi a venit un foc ceresc care te-a înconjurat, iar cei ce vedeau aceasta s-au 
înfricoşat şi nimeni nu îndrăznea să se apropie să se împărtăşească, pentru că ve- 
deau fața ta ca o făclie de foc şi deasupra ta ca un nor. Dar tu, sfinte, i-ai chemat 
spunând: „Fiii mei, apropiaţi-vă şi nu vă temeţi, căci focul acesta nu arde, ci lumi- 
nează pe cei ce se împărtăşesc”, iar ei i-au strigat lui Dumnezeu: Aliluia! 


Icosul 6 
Erau în cetate două fecioare surori botezate, iar pe cea mare ai făcut-o diaconiță, 
Sfinte Pangratie. Dar un păgân, dorind să o ia de soţie pe sora cea mică, o ademe- 

nea cu tot felul de daruri însă ele erau întărite de tine, sfinte, care le-ai încurajat să 
îşi apere fecioria pentru Domnul Hristos până la moarte, iar noi ne rugăm: 
Bucură-te, că păgânii au făcut vrăji să strice fecioria fetei; 

Bucură-te, că Dumnezeu nu a lăsat diavolul să îşi facă voia; 

Bucură-te, că le-au închis apoi pe ambele surori în temniță; 

Bucură-te, că amândouă au fost date la chinuri; 

Bucură-te, că le-au tăiat capul necredincioşii; 

Bucură-te, că pentru rugăciunile tale, sfinte, ele au primit cununa muceniciei; 
Bucură-te, că ai luat sfintele lor moaște și le-ai îngropat cu cinste; 

Bucură-te, zidind o biserică închinată sfintelor fecioare; 

Bucură-te, că nu ai lăsat poporul creştin să facă moarte de om pentru păcatul uci- 
derii fecioarelor; 

Bucură-te, făcătorule de pace, crezând în purtarea de grijă a lui Dumnezeu; 
Bucură-te, Sfinţite mucenic Pangratie, aducător de biruinţă şi grabnic ajutător! 


Condacul 7 

Creştinii au vrut să îi închidă în temnițe pe păgâni până va veni să îi judece Boni- 
fatie, ighemonul credicios care era plecat la război cu neamurile potrivnice, iar ei 
au fugit îngroziţi cu familiile lor şi cu toată averea, urcându-se în luntri să ajungă la 
Siracuza. Dar tu, Sfinte Pangratie, le-ai trimis vorbă să se întoarcă fără griji pentru 
că nu le fac rău creştinii, dar s-a întors un singur vrăjitor care s-a şi botezat, iar cei- 
lalți nu au vrut să îi cânte lui Dumnezeu: Aliluia! 


Icosul 7 

Ceilalţi vrăjitori au pornit pe mare cu femeile şi cu copii lor, iar tu Sfinte Pangratie 
te-ai rugat lui Dumnezeu de pe un loc înalt: "Doamne, lisuse Hristoase Atotputer- 
nice, de este cu voia Ta, să se facă furtună și să se afunde în mare pângăriții aceia”, 
lucru care s-a şi întâmplat, iar noi te lăudăm: 

Bucură-te, că deşi i-ai chemat cu milă înapoi, păgânii nu au crezut în bunătatea cre- 
ştinilor; 

Bucură-te, că rugăciunea ta a ridicat valurile şi a tulburat marea; 

Bucură-te, învingând vrăjitorii, uneltele diavolului; 

Bucură-te, că ai izbăvit cetatea de ispite şi de ispititori; 

Bucură-te, că ai prorocit că după două zile va veni Bonifatie, învingător în război; 
Bucură-te, că acesta a împărțit bogăţia adusă din război la toată cetatea; 

Bucură-te, că robu prizonieri au crezut în Hristos şi s-au botezat; 

Bucură-te, că l-au adus pe Elid, ucigătorul de fecioare, la judecată; 

Bucură-te, că acesta nu a vrut să se lepede de închinarea la idoli, spunând că e rân- 
duiala lui părintească; 

Bucură-te, că atunci Bonifatie l-a dat la moarte prin tăierea cu sabia; 

Bucură-te, Sfinţite mucenic Pangratie, aducător de biruinţă şi grabnic ajutător! 


Condacul 8 

AI hirotonisit în toată ţara episcopi, preoți şi diaconi, alegând pe cei mai înţelepţi şi 
mai cucernici, Sfinte mucenice Pangratie, şi le-ai spus să se îngrijească de sufletele 
oamenilor, să zidească biserici şi să facă într-însele toate cele trebuincioase. Ai po- 
runcit ucenicului tău, Evagrie şi diaconului lui Epafrodit să scrie Tainele Bisericii, 
praznicele cele mari, citirile, poruncile şi câte alte se cuvine să le ştie credincioşii. 
ȘI venind înainte-stătătorui poporului au luat fiecare din mâna ta, sfinte, câte un 
preot şi un diacon precum și învățăturile creştine şi tipicul slujbelor, şi astfel s-au 
dus fiecare în cetatea sa bucurându-se şi cântând Domnului: Aliluia! 


Icosul 8 

După doi ani ai plecat tu însuţi să cercetezi toate eparhiile pentru a le sfinţii bise- 
ricile, Sfinte Pangratie, luând cu tine adunare mare, printre care Bonifatie ighemo- 
nul, Evagrie cu diaconul său Epafrodit, şi pe mulți alți dregători de vază. Primește 
te rugăm aceste laude de la noi: 

Bucură-te, dând pământ fiecărei eparhii ca să aibă hrana cea de toate zilele; 
Bucură-te, că Bonifatie şi ceilalți bogaţi şi-au împărțit averea în trei; 

Bucură-te, că a treia parte au dat-o preoţilor şi diaconilor; 

Bucură-te, că au făcut aceasta ca ei să poată lucra pentru popor fără grija zilei de 
mâine; 

Bucură-te, că le-au făcut vase de aur şi de argint pentru sfintele slujbe; 

Bucură-te, că le-au cusut la toţi veşminte de mătase pentru slujire; 

Bucură-te, că toate au rămas scrise pe hârtie de tine, Sfinte Pangratie; 

Bucură-te, cel ce dai zestre parohiilor și preoților cinstitori de Dumnezeu; 
Bucură-te, aducând bunăstarea materială şi celor ce trăiesc în lume; 

Bucură-te, dăruitor plin de dragoste, în numele Domnului lisus Hristos; 

Bucură-te, Sfinţite mucenic Pangratie, aducător de biruinţă şi grabnic ajutător! 


Condacul 9 

Apoi ai fost înştiuinţat de Dumnezeu că împăratul Acvillin urma să facă război Tao- 
rminei, cetatea unde erai tu arhiepiscop, Sfinte mucenice Pangratie. Acesta a adu- 
nat 600.000 de oameni şi noaptea a înconjurat cetatea de pe mare, iar Bonifatie 
avea doar 40.000 de soldaţi pe care i-a pus pe ziduri după rânduiala de război, şi se 
rugau toţi lui Dumnezeu într-un glas: Aliluia? 


Icosul 9 
Domnul Hristos însă a îngăduit însă ca prima bătălie să fie pierdută de Bonifatie, 
ca să nu se mândrească soldaţii că au învins din puterea lor, iar cetăţenii cetăţii te 

ocărau pe tine, Sfinte Pangratie și pe ighemon, că au pierdut din cauză voastră că 
nu s-au mai închinat zeilor păgâni. Te rugăm primeşte aceste cuvinte de slavă: 
Bucură-te, că le-ai spus că Domnul Hristos va lupta pentru ei; 

Bucură-te, că ai pus pe tine sfintele veşminte, ai luat Sfânta Cruce, icoana Domnu- 
lui Hristos şi a Sfântului apostol Petru; 

Bucură-te, că te-ai urcat pe cel mai înalt zid al cetăţii şi ai făcut semnul Crucii în 
cele patru zări; 

Bucură-te, că te-ai rugat adânc lui Dumnezeu; 

Bucură-te, că minţile păgânilor duşmani s-au întunecat; 

Bucură-te, că se ucideau între ei şi se aruncau singuri în prăpastie; 

Bucură-te, te-ai rugat să se oprească şi să cunoască ce fac; 

Bucură-te, că ei strigau că văd trei sori care îi orbesc, adică Sfânta Cruce şi cele 
două icoane; 

Bucură-te, că unii dușmani au fugit ruşinați, iar alți au crezut în Hristos, s-au bote- 
zat şi au luat preoția şi diaconia; 

Bucură-te, că s-au întors la ei acasă, propovăduind Evanghelia și botezând mulţime 
de oameni; 

Bucură-te, Sfinţite mucenic Pangratie, aducător de biruinţă şi grabnic ajutător! 


Condacul 10 

Plecând Bonifatie din nou la război cu un tiran, l-a lăsat în locul lui pe un aprig 
dușman al tău, Sfinte mucenice Pangratie, care nu ştia cum să te piardă mai repede, 
căci el nu vroia să se închine lui Dumnezeu: Aliluia! 


Icosul 10 

Acesta s-a sfătuit cu încă doi şi la ceasul al nouălea din noapte, când îți făceai ru- 
găciunile, te-au chemat chipurile să le binecuvântezi mâncarea, iar tu, sfinte, te-ai 
dus ştiind de la Dumnezeu că ţi se pregătea sfârşitul, iar noi te chemăm: 

Bucură-te, că Dumnezeu te chemase să te îndulceşti de bunătăţile promise; 
Bucură-te, că ai stat la masă cu păgânii, dar nu ai mâncat nimic; 

Bucură-te, că aceştia au făcut dansuri necuvenite şi au adus un idol; 

Bucură-te, că se închinau idolului în faţa ta; 

Bucură-te, că tu, cu semnul Sfintei Cruci, le-ai prăbuşit zeul la pământ; 

Bucură-te, că aceştia plini de furie te-au bătut cu lemn, piatră şi te-au tăiat cu sabia; 
Bucură-te, că sufletul tău a plecat la Domnul; 

Bucură-te, că ţi-au aruncat trupul într-o despicătură de piatră, departe de palat; 
Bucură-te, că au vrut să omoare şi un copil de creștin care i-a mustrat pentru fără- 
delegea lor; 

Bucură-te, că acesta a fost salvat de Îngerul Domnului, când s-a aruncat în prăpa- 
stie; 

Bucură-te, Sfinţite mucenic Pangratie, aducător de biruinţă şi grabnic ajutător! 


Condacul 11 

Venind Bonifatie de la război şi negăsindu-te, a dat poruncă să fii căutat, Sfinte 
Pangratie. Ai vădit locul sfintelor tale moaşte prin strălucirea unei lumini ca un ful- 
ger, şi toţi creștinii împreună cu cuvioasa Paula au alergat la locul unde erai, plân- 
gând şi rugându-se cu mare durere lui Dumnezeu: Aliluia! 


Icosul 11 

Sfintele tale moaşte au fost puse într-o raclă de aur, Sfinte Pangratie, căci Bonifatie 
se temea ca să nu ia poporul părți din ele, şi apoi a căutat pe cel vinovat de moartea 
ta. Copilul a dat mărturie despre cele întâmplate, iar noi te lăudăm aşa: 

Bucură-te, că cei trei păgâni au luat pedeapsa după măsura faptei lor; 

Bucură-te, că apoi te-ai arătat în vedenie ucenicului tău, Evagrie; 

Bucură-te, că ai venit împreună cu 12 bărbați sfinți, înveşmântaţi în lumină; 
Bucură-te, că l-ai certat că ţine trupul tău neîngropat; 

Bucură-te, că deschizând apoi racla de aur, trupul tău era neatins de sânge sau răni; 
Bucură-te, că răspândea bună mireasmă; 

Bucură-te, că au făcut slujba de înmormântare, după cum se cuvine; 

Bucură-te, că din racla de aur au făcut vase pentru biserică; 

Bucură-te, că Evagrie şi Bonifatie s-au dus apoi la Roma, aşa cum le-ai poruncit; 
Bucură-te, că Sfântul apostol Petru l-a numit episcop al Tavromeniei pe Evagrie, în 
locul tău; 

Bucură-te, Sfinţite mucenic Pangratie, aducător de biruinţă şi grabnic ajutător! 


Condacul 12 

Întorcându-se cei doi acasă, Evagrie l-a botezat pe Bonifatie care şi-a împărţit toată 
averea săracilor, şi amândoi au construit o biserică în cinstea ta, Sfinte mucenice 
Pangratie. Au poleit biserica cu aur, zugrăvind minuni din Vechiul şi Noul Testa- 
ment, precum și icoana ta, sfinte. Ne bucurăm şi ne închinăm lui Dumnezeu: A/i- 
luia! 


Icosul 12 

Multe şi nenumărate minuni și semne s-au făcut la mormântul tău, sfinte binecu- 
vântat Pangratie, iar noi te lăudăm aşa: 

Bucură-te, cel ce alungi legiunile diavoleşti; 

Bucură-te, cel ce cureţi capiștile idoleşti şi îneci răul în mare; 

Bucură-te, vindecătorul bolilor de gât, de cap şi de piele; 

Bucură-te, dezvăluind mărturiile mincinoase; 

Bucură-te, arătând dreptatea și adevărul; 


Ar De Dr dr dr dr Dr dr de Dr Dr dr dr De de dr dr A de dr dr A A 


Xp XP XP IP 3 3 2 2 E IP 3 3 2 E 0 IP 3 II IP XX 


Te De De de De dr De e De De de De Dr Dr Dr De De De De de de e Ar A rd 


XP PP 2 0 E E IE IP IP 3 5 IE IE II E E E XX 


Bucură-te, tămăduitor de trupuri şi de suflete; 

Bucură-te, aducând bunăstarea celor care ţi se roagă cu credință; 

Bucură-te, cel ce arzi cu văpaia Duhului Sfânt ispitele de bani şi piedicile de spo- 
rire duhovnicească; 

Bucură-te, foc strălucitor ce luminezi întunericul uneltirilor diavoleşti; 

Bucură-te, învingătorul vrăjitonlor şi distrugătorul vrăjilor; 

Bucură-te, Sfinţite mucenic Pangratie, aducător de biruinţă şi grabnic ajutător! 


Condacul 13 (de 3 ori) 

O, Sfinte sfințit mucenice Pangratie, caută cu milă spre noi care ţi-am adus această 
jertfă de rugăciune, şi mijloceşte la Dumnezeu să ne ridice din neputinţele noastre, 
să ne întărească credinţa şi să ne deschidă ochii sufletului pentru a înţelege tainele 
duhovnicești, să Îi putem striga veşnic: Aliluia! 


Apoi se citesc din nou: 


Icosul 1 

Îngerii din Ceruri s-au bucurat văzând credinţa ta nestrămutată, Sfinte mucenic 
Pangratie, fiind una cu Domnul Hristos în inimă și în cuget. Te chemăm să mijlo- 
ceşti şi pentru noi la Dumnezeu să aibă milă de sufletele noastre și te lăudăm: 
Bucură-te, propovăduind Sfânta Treime; 

Bucură-te, vestind cu tărie Cuvântul lui Dumnezeu; 

Bucură-te, arând cu înţelepciune inimile aride; 

Bucură-te, arătându-le cu adevărat roditoare prin credinţă; 

Bucură-te, alungând duhurile rele; 

Bucură-te, vas curat plin de puterea Duhului Sfânt; 

Bucură-te, luminând ca un sfeşnic întunericul închinăriui la idoli; 

Bucură-te, dărămând capiștile idoleşti şi construind biserici; 

Bucură-te, întunecând năvălirile tuturor demonilor; 

Bucură-te, vărsându-ţi sângele pentru Domnul Hristos; 

Bucură-te, Sfinţite mucenic Pangratie, aducător de biruinţă şi grabnic ajutător! 


Condacul 1 

De copil ai fost binecuvântat să auzi cu urechile tale predicile Mântuitorului no- 
stru lisus Hristos în Ierusalim, Sfinte mucenice Pangratie, iar acum viețuieşti în Rai 
cu Cel care te-a chemat să Îi slujești până la moarte. Știind că ai îndrăzneală la tro- 
nul Sfintei Treimi, te rugăm şi noi să ne ajuţi şi cu mulţumiri te slăvim: Bucură-te, 
Sfinţite mucenic Pangratie, aducător de biruinţă şi grabnic ajutător! 


ȘI această: 

Rugăciune 


Sfinte mucenice Pangratie, citind viața ta ne închinăm şi te slăvim ca pe un adevă- 
rat ostaş al Domnului lisus Hristos, care ai învins în războiul cel nevăzut având 
credința nestrămutată în Dumnezeu şi lucrând ogorul Lui cel sfânt. Te chemăm ca 
pe bunul nostru prieten şi ocrotitor să ne cercetezi viața și inima şi să ne ajuţi după 
nevoia fiecăruia. 


Te rugăm să ne spijini şi pe noi în războiul nevăzut, să ne fii scut de apărare, să 
mijloceşti cu rugăciuni la Domnul Hristos să vină EI să învingă pentru noi. Ştim că 
biruința unui asemenea război nu poate fi decât a lui Dumnezeu, de aceea te che- 
măm să ne aduci mila și bunăvoința Lui de a ne scoate învingători prin EI și numai 
prin El. 


Te rugăm să cercetezi casele noastre, să distrugi orice sălășluire a răului din ele, să 
le cureți de întinăciune şi de funinginea demonilor care nu ne lasă să ducem o viaţă 
de rugăciune, închinată lui Dumnezeu. 


Ai milă de cei acuzaţi pe nedrept în procese și în toate situațiile vieții, dezvăluie 
adevărul, arată dreptatea şi distruge mărturiile mincinoase, alungă uneltirile celor 
vicleni care caută să ne păgubească, nu lăsa mintea noastră să alunece spre vicle- 
şugurile lor ci dă-ne claritate, discernământ, puterea de a distinge adevărul de min- 
ciună şi dreapta socoteală în tot ce facem şi hotărâm. 


Te mai rugăm să te îngrijeşti de nevoile trupului nostru să avem cele necesare tra- 
iului, dă zestre parohiilor cu tot ce le trebuie pentru buna slujire a lui Dumnezeu, 
înfrumuseţează bisericile să fie nestemate strălucitoare ale Bisericii din Ceruri, şi ai 
grijă de episcopii, preoții şi diaconii bine credincioşi ortodocşi și de familiile lor, 
rânduindu-le ascultare şi buna sporire în propovăduirea Evangheliei Domnului Hri- 
stos. Îngrădește toată răutatea care vine de la oameni, invidia, minciuna şi trădarea, 
să fim acoperiţi cu harul tău cel bine plăcut şi să trăim în pace şi în credință. 


Te strigăm şi în durerea sufletului care este bolnav de păcate şi întărâtări ale pati- 
milor, Sfinte Pangratie, şi te rugăm să arzi cu focul tău nestins necurăţia din noi, iar 
la sfârșitul vieţii să ne fii pavăză şi apărător în urcuşul către Dumnezeu, unde mij- 
loceşte să ne judece Domnul Hristos cu mulă, ca să ne bucurăm veşnic cu tine în 
Împărăţia Lui. Amin. 


Doamne, lisuse Hristoase, Fiul lui Dumnezeu pentru rugăciunile prea curatei Mai- 
cii Tale şi ale tuturor Sfinților, miluieşte-ne şi ne mântuieşte pe noi. Amin! 

Sursa: 


https://acoperamantulmaiciidomnului.wordpress.com/2022/05/05/acatistul-sfantului-sfintit- 
mucenic-pangratie-episcopul-taorminei-italia-9-iulie/ 


https://pentrusuflet.ro/acatistul-sfantului-pangratie/ 

Sinaxar din Minei (9 februarie) 


Tot în această zi (9 februarie), pomenirea Sfinţilor mucenici Marcel episcopul 
Siciliei, Filagrie episcopul Ciprului şi Pangratie, episcopul Tavromeniei. 


Stih: Trei bărbaţi dezlegându-se de trupeştile legături. 
S-au împărtăşit de ale Edenului desfătări. 


Aceştia au fost ucenici ai Sfântului apostol Petru; căci Marcel tatăl Sfântului Pan- 
gratie încă umblând Hristos cu trupul pe pământ, şi făcând minuni, auzind el s-a 
dus de la Antiohia la Ierusalim, împreună cu Pangratie ca să-l vadă. Deci Pangratie 
de atunci făcându-se cunoscut Sfântului Petru, după înălțarea lui Hristos îi urmă 
lui, şi prohirisindu-se de el episcop Tavromeniei, şi slujitor întru numele lui Hri- 
stos, a fost omorât pe ascuns de elini. 


Iar Marcel, asemenea fiind hirotonisit episcop Siciliei, şi pe mulţi din necredincioşi 
întorcându-i către Domnul, s-a săvârşit. 


Asemenea şi Filagrie arhierind la Cipru, şi învățând şi acesta întru numele lui Hri- 
stos, şi multe ispite suferind pentru adevărata credinţă, s-a mutat către Domnul. 

Sinaxar 9 iulie 


In această lună, în ziua a noua, pomenirea Sfântului Sfinţitului mucenic Pan- 
gratie, episcopul Tavromeniei (Taormina), în Sicilia. 


Sfântul mucenic Pangratie, episcopul Taorminei, s-a născut pe vremea când Mân- 
tuitorul lisus Hristos trăia pe pământ. 


Părinţii lui Pangratie erau din Antiohia. Auzind despre lisus Hristos, tatăl lui Pan- 
gratie l-a luat cu el pe fiul său şi au mers să-l vadă cu ochii lor pe marele Învățător 
în Ierusalim. Minunile şi învăţăturile sfinte ale Mântuitorului l-au uimit pe tatăl lui 
Pangratie şi a crezut că Hristos că este Fiul lui Dumnezeu. Astfel, s-a apropiat de 
discipolii Lui, mai ales de apostolul Petru. Atunci a avut ocazia şi tânărul Pangratie 
să-l cunoască pe Sfântul apostol Petru. 


După Înălţarea Mântuitorului, unul din apostoli a venit în Antiohia şi i-a botezat pe 
părinţii lui Pangratie şi pe toţi cei din gospodăria lor. După moartea părinţilor, el a 
lăsat totul în urmă şi s-a retras la Pontus să trăiască într-o peşteră, petrecându-şi 
zilele în rugăciune şi meditaţie. 


Sfântul apostol Petru l-a vizitat pe Pangratie la Pontus, pe când trecea prin acele 
părți. Odată l-a luat cu el în Sicilia unde se afla pe atunci Sfântul apostol Pavel. Im- 
preună, cei doi sfinţi apostoli l-au numit pe Pangratie, episcop al Taorminei. 


Sfântul Pangratie a lucrat cu zel la iluminarea creştină a oamenilor. Intr-o singură 
lună el a construit o biserică unde-şi oficia sfintele slujbe. Numărul credincioşilor a 
crescut simţitor, aproape toţi din Taormina şi din oraşele învecinate devenind cre- 
ştini. 

Sfântul Pangratie şi-a păstorit turma timp de mai mulţi ani. În acest timp, păgânii 
complotau împotriva lui şi găsind un prilej potrivit de a-l ataca, aceştia l-au omorât 
cu pietre. Astfel, Sfântul Pangratie a murit ca mucenic. 


Sfintele moaşte ale sfântului se află la Roma în biserica ce-i poartă numele. Sfântul 
mai este sărbătorit şi în 9 februarie. 

